ananddey/assamese-wiki-corpus huggingface dataset:
ভাৰতৰ ৰাজ্যিক জন্তুসমূহৰ তালিকা

ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহৰ ৰাজ্যিক জন্তুসমূহৰ তালিকা:

ৰাজ্য
নাম
বৈজ্ঞানিক নাম
চিত্ৰ
অন্ধ্ৰ প্ৰদেশ
কৃষ্ণসাৰ পহু
Antilope cervicapra

অৰুণাচল প্ৰদেশ
মেঠোন (গয়াল)
Bos frontalis

অসম
এশিঙীয়া গঁড়
Rhinoceros unicornis

বিহাৰ
মেঠোন
Bos gaurus

ছত্তিছগড়
বনৰীয়া ম’হ
B. bubalis arnee

গোৱা
মেঠোন
Bos gaurus

গুজৰাট
এছিয়ান সিংহ
Panthera leo persica

হাৰিয়ানা
কৃষ্ণসাৰ পহু
Antilope cervicapra

হিমাচল প্ৰদেশ
বৰফৰ বাঘ
Uncia uncia or Panthera uncia

জম্মু-কাশ্মীৰ
কাশ্মীৰী হেংগুল
Cervus elaphus hanglu

ঝাৰখণ্ড
ভাৰতীয় হাতী
Elephas maximus indicus

কৰ্ণাটক
ভাৰতীয় হাতী
Elephas maximus indicus

কেৰালা
ভাৰতীয় হাতী
Elephas maximus indicus

লাক্ষাদ্বীপ
পখিলা মাছ
Chaetodon decussatus

মেঘালয়
ধূসৰ চিতা বাঘ
Neofelis nebulosa

মধ্য প্ৰদেশ
দল-হৰিণা
Rucervus duvaucelii

মহাৰাষ্ট্ৰ
এবিধ ভাৰতীয় কেৰ্কেটুৱা
Ratufa indica

মণিপুৰ
ছাংগাই পহু
Cervus eldi eldi

মিজোৰাম
গিবন বান্দৰ
Hoolock hoolock

নাগালেণ্ড
মেঠোন
Bos gaurus

ওড়িশা
শৰপহু
Rusa unicolor

পণ্ডিচেৰী
কেৰ্কেটুৱা
Sciuridae

পঞ্জাব
কৃষ্ণসাৰ পহু
Antilope cervicapra

ৰাজস্থান
চিংকাৰা পহু
Gazella bennettii

ছিক্কিম
ৰঙা পাণ্ডা
Ailurus fulgens

তামিল নাডু
নিলগিৰি তাহৰ
Nilgiritragus hylocrius

ত্ৰিপুৰা
চচমা-চকুৱা বান্দৰ
Trachypithecus phayrei

উত্তৰাখণ্ড
কস্তুৰী মৃগ
Artiodactyls, Genus: Moschus, Family: Moschidae

উত্তৰ প্ৰদেশ
দল-হৰিণা
Rucervus duvaucelii

পশ্চিমবংগ
ঢেঁকীয়া পতীয়া বাঘ
Panthera tigris bengalensis

লগতে চাওক

ৰাজ্যিক ফুল
ৰাজ্যিক পক্ষী
ৰাজ্যিক গছ

তথ্য সংগ্ৰহ

বাহ্যিক সংযোগ

ভাৰতৰ ৰাজ্যিক জন্তুসমূহ

শ্ৰেণী:ভাৰত সম্পৰ্কীয় তালিকা
চ্যু-পাত-ফা

চাওফা চ্যু-পাত-ফা (, , শাসনকাল: ১৬৮১ - ১৬৯৬), বা গদাধৰ সিংহ অসমৰ ২৯তম চাওফা (স্বৰ্গদেউ) আছিল। তেওঁ আহোম ৰাজবংশৰ টুংখুঙীয়া ফৈদৰ প্ৰতিষ্ঠা কৰে, আহোম সাম্ৰাজ্যৰ অন্ত পৰালৈকে এই ফৈদে অসমত শাসন কৰি যায়। তেওঁ চুহুংমুংৰ উত্তৰ পুৰুষ গোবৰ ৰজাৰ পুত্ৰ আছিল। গোবৰ ৰজা মাত্ৰ ২০ দিনৰ বাবে ৰাজপাটত উঠিছিল। গোবৰ কোঁৱৰ বিজ্ঞ আৰু সাংসাৰিক কাৰ্য্যত সুনিপুণ আছিল ; সেইবাবেই তেওঁ নিজৰ সন্তানসকলকো সৰুৰে পৰাই নৈতিক বল আৰু বাহুবল দুয়োফালৰ পৰাই বিচক্ষণ কৰি তুলিব পাৰিছিল। আগতে গদাপাণি বুলি জনাজাত, গদাধৰ সিংহই শৰাইঘাটৰ যুদ্ধ জয় কৰাৰ পাছত আহোম সাম্ৰাজ্যৰ অস্থিৰতা দূৰ কৰি এখন সুস্থিৰ ৰাজ্য স্থাপনত সফল হৈছিল। ইয়াৰ আগৰ সময়চোৱা ল’ৰা ৰজা চুলিকফাৰ শাসনকাল দেবেৰা বৰবৰুৱা আৰু লালুক সোলা বৰফুকনৰ অত্যাচাৰী শাসনৰ সময় আছিল এই সময়তে গুৱাহাটীও প্ৰায় হেৰুৱাব লগা হৈছিল, গদাধৰ সিংহ স্বৰ্গদেউ হৈ নিজ ৰণ-কৌশল আৰু ৰাজনৈতিক বলেৰে সকলোকে দমাই চিৰকালৰ বাবে গুৱাহাটীক মোগলৰ পৰা নিজৰ হাতলৈ আনে। পাছত গদাধৰ সিংহৰ বৈষ্ণৱ সত্ৰ সমূহৰ সৈতে কিছু মতবিৰোধ হয় সেইসময়তে তেওঁ শাসনৰ বাঘজৰী পুত্ৰ ৰুদ্ৰ সিংহক দিয়ে, যি সময়ত সাম্ৰাজ্য খ্যাতিৰ শিখৰত প্ৰতিষ্ঠিত হয়।
গদাধৰ সিংহৰ শাসনকালত ৰাজ্যৰ ৰাজধানী আছিল বৰকলা। তেওঁ চৈধ্য বছৰ কাল আহোম ৰাজ্যত শাসন কৰি প্ৰায় আঢ়ৈ কুৰি বছৰ বয়সত স্বৰ্গগামী হয়।

শাসনকাল

গদাধৰ সিংহ বা গদাপাণি আছিল গোবৰ গোহাঁইৰ পুত্ৰ, ১৬৭৫ চনত গোবৰ গোহাঁইক দেবেৰা বৰবৰুৱাই স্বৰ্গদেউ পাতে। তেওঁ মাত্ৰ ২০ দিনৰ বাবে ৰজা হয়, তাৰ পাছত দেবেৰা বৰবৰুৱা, আতন বুঢ়াগোহাঁইৰ হাতত পৰাস্ত হয় আৰু গোবৰ ৰজাক মৃত্যুদণ্ড দিয়া হয়। ১৬৭৯ চনত আতন বুঢ়াগোহাঁইক লালুক সোলা বৰফুকনে হত্যা কৰে আৰু "ল’ৰা ৰজা"ক সিংহাসনত বহুৱাই নিজে আহোম সাম্ৰাজ্যৰ শাসনকৰ্তা হৈ পৰে। এই সময়চোৱাত নিজৰ স্থান সুৰক্ষিত কৰিবৰ বাবে, লালুক সোলা বৰফুকনে ৰজা হ’ব পৰা আহোম কোৱঁৰ সকলৰ অংগক্ষত কৰা আৰম্ভ কৰে। ইয়াৰ পৰা বাচিবলৈ গদাপাণি কোৱঁৰে নগাপাহাৰত আত্মগোপন কৰি থাকে। এতিয়াৰ ম’ন জিলাৰ আশে পাশে গদাপানিয়ে আত্মগোপন কৰিছিল। এই সময়চোৱাতে তেওঁৰ পত্নী জয়মতীক ল’ৰা ৰজা আৰু লালুকসোলা বৰফুকনে অত্যাচাৰ কৰি হত্যা কৰে। ইয়াৰ পাছতে গদাপাণিয়ে ল’ৰা ৰজাক হত্যা কৰি আহোম ৰাজ্য নিজৰ দখললৈ আনে আৰু তেওঁৰ শাসনকালৰ আৰম্ভ হয়।

তথ্য সংগ্ৰহ

উৎস প্ৰসংগ

বাহ্যিক সংযোগ

History of Assam, assamtourism.org, আহৰণ কৰা হৈছে: ২৪ মাৰ্চ, ২০১৩
Encyclopaedia Of North-east India Vol# 1, Col Ved Prakash (1 January 2007). Atlantic Publishers & Dist., পৃষ্ঠা. 167–. ISBN 978-81-269-0703-8, আহৰণ কৰা হৈছে: ২৪ মাৰ্চ, ২০১৩

শ্ৰেণী:টাই-আহোম শাসক
ৰাণা কুম্ভ সিংহ

কুম্ভ কৰণ সিংহ (১৪১৭–১৪৬৮) বা জনপ্ৰিয়ভাৱে মহাৰাণা কুম্ভ সিংহ নামেৰে পৰিচিত, মধ্যযুগীয় ভাৰতৰ মেৱাৰ ৰাজ্যৰ শাসক আছিল। তেওঁ ছিছোদিয়া বংশৰ আছিল যিটো গুহিলা ৰাজপুতৰ এটা উপ শাখা। তেওঁৰ ৰাজত্বকালতেই মেৱাৰ উত্তৰ ভাৰতৰ অন্যতম শক্তিশালী ৰাজনৈতিক শক্তি হিচাপে পৰিগণিত হয়। তেওঁক দক্ষিণ এছিয়াৰ অন্যতম শক্তিশালী শাসক হিচাপে গণ্য কৰা হয়।

প্ৰাথমিক জীৱন

ৰাণা কুম্ভৰ জন্ম হৈছিল মাদাৰিয়াত, ছিছোদিয়া বংশৰ এটা হিন্দু ৰাজপুত পৰিয়ালত। সৰু কালত তেওঁৰ তত্ত্বাৱধায়ক আছিল তেওঁৰ আইতাক, বিধৱা ৰাণী হান্সা আৰু তেওঁৰ গ্ৰেট ককাক ৰিডমাল। হান্সা যৌৱনত কুম্ভৰ প্ৰাথমিক শিক্ষাবিদ বুলি জনা গৈছিল আৰু তেওঁৰ ৰাজত্বকালত তেওঁৰ ওপৰত যথেষ্ট প্ৰভাৱ পৰিছিল।

সামৰিক কেৰিয়াৰ

কুম্ভই সিংহাসনত বহাৰ সময়ত তেওঁ চিত্তোৰগড়, কুম্ভলমেৰ, ৰাজসামন্দ, মণ্ডলগড়, আজমেৰ, মন্দসৌৰ, ইদাৰ, বদনোৰ, জালৌৰ, হাডোটি, ডুংগাৰপুৰ আৰু বনশ্বৰাৰে গঠিত সমগ্ৰ মেৱাৰ উত্তৰাধিকাৰী সূত্ৰে লাভ কৰিছিল।

মালৱা চুলতানৰ বিৰুদ্ধে যুদ্ধ

মোকালৰ এজন হত্যাকাৰী মাহপা পানৱাৰক মাণ্ডুৰ চুলতানে আশ্ৰয় দিয়াৰ বাবে মহাৰাণাই তেওঁৰমানুহক ঘূৰাই দিয়াৰ দাবী উত্থাপন কৰিছিল যদিও মাহমুদ খিলজীয়ে শৰণাৰ্থীজনক প্ৰত্যাৰ্পন কৰিবলৈ অস্বীকাৰ কৰিছিল। মহাৰাণাই যুঁজৰ বাবে সাজু হৈ মাণ্ডুক আক্ৰমণ কৰিবলৈ আগবাঢ়িল। কুম্ভক ভেটা দিবলৈ চুলতানে শক্তিশালী সৈন্যবাহিনী লৈ আগবাঢ়ি গ’ল। দুয়োটা সৈন্যদলে সাৰংপুৰত লগ হয় আৰু আৰম্ভ হোৱা যুদ্ধক সাৰংপুৰ যুদ্ধ বুলি জনা যায়। হিন্দু দেৱ-দেৱীৰ ভাস্কৰ্যৰে আবৃত এই টাৱাৰটোত ৰামায়ণ আৰু মহাভাৰতৰ খণ্ডৰ চিত্ৰ অংকন কৰা হৈছে। বিজয় স্তম্ভৰ স্তম্ভৰ উচ্চতা এশ বিশ ফুট; গুৰিৰ প্ৰতিটো মুখৰ বহল পঁয়ত্ৰিশ ফুট আৰু শিখৰত কুপোলাৰ ঠিক তলত সাড়ে সোতৰ ফুট। ই এটা বিশাল টেৰেচত থিয় হৈ আছে, বিয়াল্লিশ ফুট বৰ্গক্ষেত্ৰ। ইয়াৰ নটা সুকীয়া মহলা আছে, প্ৰতিটো মহলাৰ প্ৰতিটো মুখত খোলা আছে আৰু এই সকলোবোৰ দুৱাৰতে স্তম্ভযুক্ত পৰ্টিকো আছে।

মৃত্যু

কুম্ভক তেওঁৰ পুত্ৰ উদয়সিংহ (উদয় সিংহ প্ৰথম)য়ে হত্যা কৰে, যি পিছত হাতয়াৰা (হত্যাকাৰী) নামেৰে পৰিচিত হয়।
কুম্ভলগড়ৰ কুম্ভস্বামীৰ মন্দিৰৰ ওচৰত মহাদেৱৰ প্ৰান্তত বহি প্ৰাৰ্থনা কৰি থকাৰ সময়ত তেওঁক হত্যা কৰা হৈছিল। ১৪৭৩ চনত উদয়ৰ মৃত্যু হয়, মৃত্যুৰ কাৰণ কেতিয়াবা বিজুলীৰ আঘাতৰ ফলত কোৱা হয় যদিও হত্যাকাণ্ডও হোৱাৰ সম্ভাৱনা বেছি।

তথ্যসূত্ৰ

শ্ৰেণী:ছিছোদিয়া বংশ
হাঁওফাঁও

হাঁওফাঁও হৈছে উন্নত জীৱৰ মুখ্য শ্বাস অংগ। অধিকাংশ টেট্ৰাপ'ড, কিছু মাছ আৰু কিছু শামুকৰ হাঁওফাঁও থাকে। স্তন্যপায়ী আৰু জ়টিল জীৱবোৰৰ ৰাজহাড়ৰ কাষত হৃদযন্ত্ৰৰ দুয়ো কাষে দুটা হাঁওফাঁও থাকে। ইয়াৰ প্ৰধান কাম হৈছে বায়ুমণ্ডলৰ পৰা অক্সিজেন তেজলৈ পৰিবাহিত কৰা আৰু তেজৰ পৰা কাৰ্বন ডাই-অক্সাইড বায়ুমণ্ডললৈ নিষ্কাষণ কৰা। বায়ুৰ এই বিনিময় প্ৰক্ৰিয়াৰ বাবে এক বিশাল ক্ষেত্ৰফলৰ প্ৰযোজন হয়। বিশেষভাৱে বিকশিত বায়ুকোষ আৰু বহল তথা সংকুচিত হোৱাৰ ক্ষমতাৰ দ্বাৰা উশাহ নিশাহ লোৱাটো সম্ভৱকৰ হৈ উঠে। প্লিউৰা নামৰ আৱৰণী থকাৰ বাবে ই বুকুৰ বেৰৰ সৈতে ঘহনি নাখায়।

কাৰ্যপদ্ধতি

হাঁওফাঁওৰ কাৰ্যপদ্ধতি বুজিবৰ বাবে, নাক আৰু মুখৰ পৰা বায়ু বায়ুকোষলৈ যোৱা পথটোৰ অধ্যয়ন কৰা প্ৰয়োজন। মুখ বা নাকৰ পৰা বায়ু, ফেৰিংছৰ নেজ'ফেৰিংছ আৰু অৰ'ফেৰিছ, লেৰিংছ আৰু ট্ৰেকিয়াৰ মাজেৰে আগবাঢ়ে। ট্ৰেকিয়াৰ নিম্নাংশত ই দুডাল প্ৰধান ব্ৰংকাইলৈ বিভাজিত হয়; এই শাখাদুটাৰ পৰা ই সোঁ আৰু বাঁও হাঁওফাঁওৰ অসংখ্য ব্ৰংকাই আৰু ব্ৰংকাইলৰ শাখা-প্ৰশাখাৰ প্ৰণালীৰ মাজেৰে শেষত বায়ুকোষত প্ৰৱেশ কৰে। এই অসংখ্য বায়ুকোষবোৰতেই অক্সিজেন আৰু কাৰ্বন ডাই-অক্সাইডৰ বিনিময় প্ৰক্ৰিয়া সম্পন্ন হয়।

শ্বাস-প্ৰশ্বাস হৈছে এক পেশীয় ক্ৰিয়া; প্ৰাৰম্ভিক টেট্ৰাপ'ডৰ ক্ষেত্ৰত, বায়ু ফেৰেঞ্জিয়েল পেশীৰ দ্বাৰা বাকেল পাম্পিঙৰ মাধ্যমেদি হাঁওফাঁওত প্ৰৱেশ কৰিছিল, যিটো এতিয়াও উভচৰৰ ক্ষেত্ৰত দেখা পোৱা যায়। সৰীসৃপ, চৰাই আৰু স্তন্যপায়ীৰ শ্বাস কাৰ্যত পেশীয়কংকাল তন্ত্ৰই সহায় কৰে।

চিকিৎসা বিজ্ঞানত পৰিভাষা

চিকিৎসা বিজ্ঞানত হাঁওফাঁওৰ লগত জড়িত পৰিভাষাত শব্দবোৰ সাধাৰণতে পালম'-, (যেনে- adjectival form: পালমনেৰি, লেটিনৰ পালমনেৰিয়াছ, অৰ্থ "হাঁওফাঁওৰ"ৰ পৰা), বা নিউম'- (গ্ৰীক πνεύμων "হাঁওফাঁও"ৰ পৰা) পদাংশৰে আৰম্ভ কৰা হয়।

শ্বাস-প্ৰশ্বাসৰ বাহিৰে আন কাৰ্য্য

শ্বাস-প্ৰশ্বাসৰ কাৰ্য্য যেনে বায়ু বিনিময় আৰু হাইড্ৰ'জেন আয়নৰ ঘনত্ব নিয়ন্ত্ৰণৰ উপৰিও হাওঁফাওঁৰ অন্যান্য কাৰ্য্যসমূহ হ'ল-
ধমনীয়ে তেজত ঔষধ হিচাপে ব্যৱহাৰ কৰা ‘সক্ৰিয় পদাৰ্থ’ আৰু ‘ঔষধ পদাৰ্থৰ ঘনত্ব’ত প্ৰভাৱ পেলায়।
শিৰাত গঠন হোৱা সৰু সৰু তেজৰ গোটবোৰ আঁতৰাই পেলায়।
হৃদযন্ত্ৰক কোমল, আঁহযুক্ত আৱৰণ হিচাপে সুৰক্ষা দিবলৈ ব্যৱহাৰ কৰা হয়, যিয়ে হৃদযন্ত্ৰক প্ৰায় আগুৰি থাকে।

ক্ৰমবিকাশ

বৰ্তমানৰ স্থলজ মেৰুদণ্ডী প্ৰাণীৰ হাওঁফাওঁ, পূৰ্বৰ মাছৰ অন্ত্ৰৰ ওপৰৰ সৰু ভাঁজৰ পৰা বিকশিত হৈছিল, যিয়ে প্ৰাণীটোক অক্সিজেনৰ অভাৱত থকা পৰিৱেশত বায়ু ধৰি ৰখাত সহায় কৰিছিল। সেয়েহে মেৰুদণ্ডী প্ৰাণীৰ হাওঁফাওঁ মাছৰ গেছৰ মূত্ৰাশয়ৰ সৈতে এনাল'গছ ( মাছৰ ফুলৰ সৈতে নহয়) প্ৰতিফলন ঘটে।

তথ্য সংগ্ৰহ

বাহ্যিক সংযোগ

Dr D.R. Johnson: Introductory anatomy, respiratory system , leeds.ac.uk
Franlink Institute Online: The Respiratory System, sln.fi.edu
Avian lungs and respiration , people.eku.edu

শ্ৰেণী:প্ৰাণীৰ গঠন
কম্বোডিয়া

কম্বোডিয়া বা কাম্বোডিয়া বা কাম্পুচিয়া দক্ষিণ-পূব এছিয়াৰ এখন দেশ। "কম্বোডিয়া" নাম (ইংৰাজী Cambodia শব্দৰ পৰা আহিছে। ইয়াৰ উৎস হ’ল স্থানীয় খ্মেৰ ভাষাৰ প্ৰতেহ্‌ কম্পুচিয়া (ប្រទេសកម្ពុជា) অৰ্থাৎ "কম্বোজ প্ৰদেশ"। দেশখন কাম্পুচিয়া নামেৰেও পৰিচিত। খমেৰ ভাষাত স্ৰোক্‌ খ্‌মায়্‌ (ស្រុកខ្មែរ) অৰ্থাৎ "খমেৰ দেশ" নামটিও সুপ্ৰচলিত।

কম্বোডিয়াৰ উত্তৰ-পূবে লাউচ, পূবে আৰু দক্ষিণ-পূবে ভিয়েটনাম, পশ্চিম আৰু উত্তৰ-পশ্চিমে থাইলেণ্ড আৰু দক্ষিণ-পশ্চিমে থাইলেণ্ড উপসাগৰ। ফনম পেন দেশেৰ ৰাজধানী আৰু বৃহত্তম চহৰ।

প্ৰাচীনকালৰ পৰায়ে কম্বোডিয়াত ৰাজতন্ত্ৰ বিদ্যমান আছিল। এক হাজাৰ বছৰৰ আগতে কম্বোডিয়া খমেৰ জাতিৰ আংকৰ সম্ৰাজ্যৰ কেন্দ্ৰ আছিল। আংকৰ সম্ৰাজ্যৰ ৬০০ বছৰ ধৰি সমগ্ৰ দক্ষিণ-পূব এছিয়া বিস্তৃত আছিল। ১৮৬৩ চনৰ পৰা ১৯৫৩ চনলৈ ই ফৰাচী সকলৰ উপনিবেশ আছিল। ১৯৭০ চনত ৰাজতন্ত্ৰৰ স্থানত প্ৰজাতন্ত্ৰ প্ৰতিষ্ঠা কৰা হয় আৰু ১৯৭৫ চনত খমেৰ ৰুজ নামৰ এক সাম্যবাদী চৰকাৰ ক্ষমতা লাভ কৰে। তেওঁলোকে দেশখনক কাম্পুচিয়া প্ৰজাতন্ত্ৰ নাম দিয়ে। খমেৰ ৰুজৰ নিপীড়ন আৰু চৰমপন্থী সমাজতান্ত্ৰিক সংস্কাৰ কম্বোডিয়াৰ সমাজ আৰু অৰ্থনীতিক ধংশৰ পথত লৈ যায়। ১৯৭৯ চনত ভিয়েটনাম আৰু কম্বোডিয়াৰ খমেৰ ৰুজ-বিৰোধী শক্তি চৰকাৰ খনৰ পতন ঘটায় আৰু অপেক্ষাকৃত সহিষ্ণু এটি সাম্যবাদী চৰকাৰ গঠন কৰে। ১৯৮৯ চনত দেশখনে সমাজতন্ত্ৰ পৰিত্যাগ কৰে আৰু ১৯৯৩ চনত এক নতুন সংবিধান গ্ৰহণ কৰা হয়। নতুন সংবিধানত ৰাজতন্ত্ৰ পুনঃপ্ৰতিষ্ঠা কৰা হয়।

বিশ্বৰ আটাইতকৈ বিশাল ধাৰ্মিক উপাসনাস্থলী তথা বিশ্ব ঐতিহ্য ক্ষেত্ৰ অংকৰ ৱাত মন্দিৰ ইয়াতেই অৱস্থিত।

ভূগোল

কম্বোডিয়া সম্পূৰ্ণৰূপে ক্ৰান্তীয় অঞ্চলত অৱস্থিত। সেয়ে ইয়াৰ জলবায়ু উষ্ণ আৰু আদ্ৰ। মেকং নদী ইয়াৰ গুৰুত্বপূৰ্ণ নদী। এই নদী দেশখনৰ সোঁমাজেৰে পাৰ হৈ গৈছে। মেকং নদী কম্বোডিয়াৰ মূল পানীৰ উৎস। দেশখন আকাৰৰ ফালৰ পৰা মিছৌৰীৰ সমান।

অৰ্থনীতি

nail|
বৰ্তমান সময়ত কম্বোডিয়াৰ অৰ্থনীতি দ্ৰুত গতিত আগবাঢ়িছে। কম্বোডিয়ায়ে ইয়াৰ প্ৰথম সুউচ্চ আকাশলংঘি অট্টালিকা গোল্ড টাৱাৰ ৪২ নিৰ্মাণ কৰাৰ পথত। ফেনম পেনহ চহৰৰ কাষতে কামক' চিটি নামৰ এক আধুনিক উপগ্ৰহ চহৰ নিৰ্মাণ কৰি থকা হৈছে। কোৰিয়ান বিনিয়োগকাৰী সকলৰ দ্বাৰা এই চহৰ নিৰ্মাণ কৰি থকা হৈছে। ইয়াৰ মূল উদ্দেশ্য হ’ল ফেনম পেনহক এক আধুনিক ৰূপ প্ৰদান কৰা আৰু বিদেশী বিনিয়োগ বৃদ্ধি কৰা। কম্বোডিয়া বিশ্বৰ অন্যতম শীৰ্ষ দুৰ্নীতিগ্ৰস্ত দেশ হিচাপে জনাজাত। প্ৰাকৃতিক সম্পদ আৰু পৰ্যটন ইয়াৰ অৰ্থনীতিৰ মূল ভেটি।

জনগাঁথনি

খামেৰ বা কম্বোডিয়ান সকল ইয়াৰ মূল অধিবাসী। অন্যান্য উল্লেখযোগ্য সংখ্যালঘু সম্প্ৰদায় সমূহ হল: চীনা, ভিয়েটনামী, মুছলমান চাম-মালয়, লাওটিয়ান আৰু বিভিন্ন ওচৰৰ পাহাৰীয়া জনগোষ্ঠী।

তথ্যউৎস

শ্ৰেণী:এছিয়াৰ দেশ
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
শ্ৰেণী:কম্বোডিয়া
মোহনা কেব্ৰাল

মোনা ব্লাছিয়া " মোহানা " কেব্ৰাল (ইংৰাজী : Mona Blasia " Mohana " Cabral ; ৩ ফেব্ৰুৱাৰী ১৯২৯ – ১১ ছেপ্টেম্বৰ ১৯৯০), মিছ মোহানা নামেৰেও পৰিচিত, ফ্ৰান্সত বাস কৰা এগৰাকী ভাৰতীয় অভিনেত্ৰী, গায়িকা, টেলিভিছন প্ৰযোজক আৰু নৃত্যশিল্পী আছিল তেওঁ হিন্দী চলচ্চিত্ৰ, টেলিভিছন, টিয়াট্ৰ প্ৰডাকচন আদিৰ কামৰ বাবে পৰিচিত আছিল।

প্ৰাথমিক জীৱন

১৯২৯ চনৰ ৩ ফেব্ৰুৱাৰীত গোৱাৰ ছ'ক'ৰ' গাঁৱত মোনা ব্লাছিয়া কেব্ৰালৰ জন্ম হৈছিল, যিখন গাঁও তেতিয়া পৰ্তুগীজ সাম্ৰাজ্যৰ শাসনৰ অধীনত পৰ্তুগীজ ভাৰতৰ অংশ আছিল। তেওঁ খ্ৰীষ্টান পৰিয়ালত জন্মগ্ৰহণ কৰিছিল আৰু তেওঁৰ দুগৰাকী ভগ্নী আৰু তিনিজন ভাতৃৰ ভিতৰত তেওঁ ডাঙৰ আছিল। কেব্ৰালৰ পিতৃয়ে পূৰ্বে ব্ৰিটিছ চিলনত কাম কৰিছিল যদিও ১৯৩০ চনৰ শেষৰ ফালে গোৱালৈ উভতি আহি বম্বেৰ হিন্দুস্তান কনষ্ট্ৰাকচন কোম্পানীত কেচিয়াৰ হিচাপে পদ লাভ কৰে। এই বিশেষ বৃত্তিটোৱে হিন্দী চলচ্চিত্ৰ উদ্যোগত তেওঁৰ ভৱিষ্যত কেৰিয়াৰ গঢ় দিয়াত গুৰুত্বপূৰ্ণ বুলি প্ৰমাণিত হয়। টেলিফোন অপাৰেটৰ হিচাপে কেব্ৰলে সঘনাই সেই যুগৰ জনপ্ৰিয় ব্যক্তিত্বৰ সৈতে মত বিনিময় কৰিছিল, য’ত চলচ্চিত্ৰ উদ্যোগৰ ব্যক্তিত্বও আছিল। মন কৰিবলগীয়া যে সেই সময়ছোৱাত টেলিফোন সেৱাই প্ৰত্যক্ষ সংযোগ প্ৰদান কৰা নাছিল, আৰু ব্যক্তিৰ মাজত যোগাযোগৰ সুবিধা প্ৰদান কৰাত অপাৰেটৰসকলে গুৰুত্বপূৰ্ণ ভূমিকা পালন কৰিছিল। যাৰ ফলত তেওঁলোকৰ পৰিবেশন দক্ষতা বৃদ্ধি কৰিছিল আৰু আত্মবিশ্বাসৰ পোষকতা কৰিছিল। কেব্ৰালৰ ব্ৰেকথ্ৰুৰ সুযোগ আহিল যেতিয়া উদীয়মান স্থানীয় নাট্যকাৰ এ এফ ৰড্ৰিগেছে মাহিমত তেওঁৰ অপুৰবাচি ছান শীৰ্ষক টিয়েটাৰ প্ৰডাকচন মঞ্চস্থ কৰিলে। ১৯৫২ চনত কেব্ৰালৰ এই অগ্ৰগতি লাভ কৰে যেতিয়া পৰিচালক চি আলভাৰেছে তেওঁৰ প্ৰতিভাক চিনি পায়, তেওঁৰ নতুন টিয়েটাৰ প্ৰডাকচন কৰ্টুব এভয়চেম (মাদাৰছ একচনছ)ত তেওঁক অভিনয়ৰ প্ৰস্তাৱ দিয়ে। এই প্ৰডাকচনত সম্পূৰ্ণ পুৰুষৰে গঠিত অভিনেতা-অভিনেত্ৰীৰ ভিতৰত কেব্ৰাল আছিল একমাত্ৰ মহিলা শিল্পী। সেই যুগত মহিলা অভিনেতাৰ অভাৱৰ বাবে ভিনচেণ্ট ডি চেলিগাও, এণ্ড্ৰু ফাৰ্নছ, মাষ্টাৰ ভাজ, ৰেমি ক'লাচোৰ দৰে পুৰুষ অভিনেতাই মহিলা চৰিত্ৰ গ্ৰহণ কৰিছিল। কিন্তু কৰ্টুব এভ’ইচেমত কেব্ৰালৰ অভিনয়ে দৰ্শকৰ পৰা ষ্টেণ্ডিং অভেচন লাভ কৰি অভিনেত্ৰী হিচাপে তেওঁ সুনাম প্ৰতিষ্ঠা কৰে। ইয়াৰ উপৰিও পৰিচালক চি আলভাৰেছে মুকলি কোৰাছৰ সময়ত কেব্ৰালক দৰ্শকৰ আগত চিনাকি কৰাই দিছিল।

টিয়াটাৰৰ সৈতে জড়িত হোৱাৰ পৰা বিৰতি লৈ বেইৰুটলৈ পেছাদাৰী যাত্ৰা আৰম্ভ কৰে। কোংকনী মঞ্চত বিস্তৃত কাৰ্যকালৰ অন্তত লেবাননৰ বেইৰুটত থকা টেলিভিছনৰ অনুষ্ঠান প্ৰযোজকৰ পৰা কেব্ৰলে লাভজনক চুক্তি লাভ কৰে। ভগ্নী অফেলিয়াৰ সৈতে সহযোগিতা কৰি তেওঁ কেইবাটাও টেলিভিছন অনুষ্ঠানতো অংশগ্ৰহণ কৰিছিল। বেইৰুটত থকা সময়ছোৱাত কেব্ৰালে নৃত্য অনুষ্ঠানৰ প্ৰযোজক হিচাপে প্ৰাধান্য লাভ কৰে। ইয়াৰ পিছত তেওঁ ফ্ৰান্সলৈ যায় আৰু দীৰ্ঘদিনীয়া বন্ধুৰ সৈতে বিবাহপাশত আবদ্ধ হয়। তথাপিও কংকনী আৰু কংকনী মঞ্চৰ প্ৰতি কেব্ৰালৰ প্ৰেম টিকি থাকিল। যেতিয়াই সুযোগ আহিছিল, বিশেষকৈ ইউৰোপীয় দেশসমূহত, কংকনী অনুষ্ঠান বা টিয়াটাৰৰ সৈতে, কেব্ৰালে আগ্ৰহেৰে অংশগ্ৰহণ কৰাৰ সুযোগ আকোৱালি লৈছিল, এনে প্ৰডাকচনত নিজকে ধাৰাবাহিকভাৱে আগশাৰীৰ হিচাপে স্থান দিছিল। ১৯৮৩ চনত ভাৰতত ছুটীত থকাৰ সময়তে কেব্ৰালে আইজ নাম ফালেম (আজি নহয়, তেন্তে কাইলৈ) ছবিখনত স্মৰণীয় অভিনয় কৰিছিল, যিটো তেওঁৰ ভায়েক বাব পিটাৰ আৰু ভগ্নী অফেলিয়াই মঞ্চস্থ কৰা নতুন টিয়াটাৰত বম্বে আৰু গোৱাত প্ৰদৰ্শনৰ সময়ত প্ৰশংসা লাভ কৰিছিল।

বাহ্যিক সংযোগ

তথ্যসূত্ৰ

শ্ৰেণী:অভিনেত্ৰী
শ্ৰেণী:ভাৰতীয় অভিনয় শিল্পী
শ্ৰেণী:ভাৰতীয় অভিনেত্ৰী
শ্ৰেণী:গায়িকা
শ্ৰেণী:ভাৰতীয় নাৰী
শ্ৰেণী:ভাৰতীয় মহিলা
শ্ৰেণী:মৃত ব্যক্তি
শ্ৰেণী:হিন্দী চলচ্চিত্ৰৰ অভিনেত্ৰী
সুৰপদ্ম

সুৰপদ্ম বা সুৰপদ্মন হিন্দু সাহিত্যত উল্লেখ থকা এক অসুৰ। তেওঁ কাশ্যপ ঋষিৰ আৰু মায়া নামৰ শক্তি পুত্ৰ। তেওঁ বৃহৎ সৈন্যবাহিনীৰে দেৱলোক আক্ৰমণ কৰি দেৱতাৰ বিৰুদ্ধে যুদ্ধ কৰে। তেওঁ মুৰুগানৰ হাতত পৰাস্ত হয় আৰু তামিল পৰম্পৰা অনুসৰি তেওঁৰ বাহন ময়ুৰলৈ ৰূপান্তৰিত হয়। তেওঁ তাৰকাসুৰৰ ভাতৃ। তেওঁৰ ডাঙৰ পুত্ৰ বনুকোপন।

কিম্বদন্তি

স্কন্দ পুৰাণৰ তামিল সংস্কৰণত সুৰপদ্মৰ কিম্বদন্তিৰ বৰ্ণনা কৰা হৈছে। অসুৰক বৰদান কৰা বুলি জনা শিৱ দেৱতাৰ প্ৰশংসাৰ বাবে তেওঁ তীব্ৰ তপস্যা কৰিছিল বুলি কোৱা হয়। তেওঁ ১০৮ যুগ জীয়াই থকাৰ আশীৰ্বাদ বিচাৰিছিল, আৰু ১০০৮ জগতত ৰাজত্ব কৰিছিল।
তেওঁ পদ্মকোমালাইক বিয়া কৰায়, যাৰ পৰা তেওঁৰ কেইবাজনো পুত্ৰ জন্ম হয়, যাৰ ভিতৰত ডাঙৰজন বনুকোপন। পূব সাগৰত অৱস্থিত বীৰামকেন্দিৰাম নামৰ এখন চহৰত ৰাজধানী প্ৰতিষ্ঠা কৰি তেওঁ বিশ্ব শাসন কৰিছিল। দেৱতাৰ শত্ৰু হৈ তেওঁ তেওঁলোকক হাৰাশাস্তি কৰিবলৈ ধৰিলে, আৰু ইন্দ্ৰৰ কেইবাজনো পুত্ৰক আক্ৰমণ কৰিলে। তেওঁ ইন্দ্ৰৰ পত্নী ইন্দ্ৰাণীকো পাবলৈ কামনা কৰিছিল। যেতিয়া ইন্দ্ৰ আৰু তেওঁৰ পত্নী পৃথিৱীলৈ পলাই গ’ল, তেতিয়া মুৰুগানে সুৰপদ্মক নিজৰ কাম-কাজ বন্ধ কৰিবলৈ আহ্বান জনাবলৈ বিৰাৱকুতেৱৰ নামৰ তেওঁৰ দূতক পঠিয়াই দিলে, কিন্তু কোনো লাভ নহ’ল। মুৰুগানে সুৰাপদ্মাৰ বিৰুদ্ধে যুদ্ধ ঘোষণা কৰে আৰু তাৰ পিছৰ যুদ্ধত ইৰানিয়ানৰ বাহিৰে আন সকলো পুত্ৰক হত্যা কৰা হয়। পৰাজয় স্বীকাৰ কৰিবলৈ অনিচ্ছুক সুৰপদ্মই আমগছৰ ৰূপ ধাৰণ কৰি সাগৰলৈ পিছুৱাই গ’ল। মুৰুগানে গছজোপা দুভাগ কৰি দিলে, তাৰ পৰা এটা কুকুৰা আৰু এটা ময়ুৰ ওলাই আহিল। দেৱতাই কুকুৰাক যুদ্ধৰ প্ৰতীক হিচাপে আৰু ময়ুৰক নিজৰ বাহন হিচাপে ব্যৱহাৰ কৰিবলৈ আৰম্ভ কৰে।

তিৰুচেন্দুৰক অনুগামীসকলে মুৰুগানে সুৰপদ্মক হত্যা কৰা ঠাই বুলি চিনাক্ত কৰে।

তামিল পৰম্পৰাত সুৰপদ্মনক তৰকাসুৰৰ দৰেই উৎপত্তিৰে গৰ্ভধাৰণ কৰা হৈছে, যি অসুৰে শিৱৰ পুত্ৰ মুৰুগানৰ জন্ম হোৱাটো প্ৰয়োজনীয় কৰি তোলে। মুৰুগানে সুৰপদ্মক বধ কৰাৰ কথাও কলিযুগৰ আৰম্ভণি বুলি বৰ্ণনা কৰা হৈছে। থাইপুছম উৎসৱ উপলক্ষে সুৰপদ্মৰ পতনৰ আঁৰৰ কিম্বদন্তি।

তথ্যসূত্ৰ

শ্ৰেণী:অসুৰ
শ্ৰেণী:হিন্দু ধৰ্মত অসুৰ
পুৱতি নিশাৰ সপোন

পুৱতি নিশাৰ সপোন ১৯৫৯ত মুক্তি পোৱা এখন অসমীয়া কথাছবি। ফণী শৰ্মাই ছবিখন পৰিচালনা কৰাৰ উপৰিও কাহিনী আৰু চিত্ৰনাট্যও লিখিছিল। ৰূপজ্যোতি প্ৰডাকচনৰ বেনাৰত গামা প্ৰসাদ আগৰৱালাই ছবিখন প্ৰযোজনা কৰিছিল। এজন মৌজাদাৰ, এটা চাহ খেতিয়কৰ পৰিয়াল আৰু এজন ভণ্ড তপস্বী মাৰোৱাৰী মহাজনক কেন্দ্ৰ কৰি জাল-জুৱাচুৰি, হত্যা, প্ৰবঞ্চনা আদিৰ মাজেৰে কাহিনীভাগ আগবাঢ়িছে আৰু অৱশেষত পুৱতি নিশাৰ সপোন বাস্তৱায়িত হয়।

অভিনয় কৰিছিল ইভা আচাও, জ্ঞানদা কাকতি, তচদ্দুক ইউচুফ, দুৰ্গা গোস্বামী, ফণী শৰ্মা, নিত্য মহন্ত, প্ৰবীন ফুকন, কুলেন গোস্বামী, নবীন গোস্বামী আদিয়ে। মুখত হৰে কৃষ্ণ, হৰে ৰাম নুগুচা এজন কুখ্যাত মাৰোৱাৰী চোৰাং বেপাৰীৰ ভাওত অভিয়ত কৰা বিৰাজ দাসৰ অভিনয় প্ৰশংসনীয় হৈছিল।

সঙ্গীত

ভূপেন হাজৰিকাই ছবিখনৰ সঙ্গীত পৰিচালনা আৰু গীত ৰচনা কৰিছিল। কণ্ঠ দিছিল ভূপেন হাজৰিকা, ইলা চক্ৰৱৰ্তী আৰু বিৰজা দাসে।
ক্ৰমিক নং
গীতৰ শীৰ্ষক
গীতিকাৰ
কণ্ঠ
১ কঁহুৱা বন মোৰ অশান্ত মন আলফুল হাতেৰে লোৱা সাবতি ভূপেন হাজৰিকা ভূপেন হাজৰিকা
২ সোঁৱৰণী মোৰ ৰাঙলী জীৱনৰ ৰংবোৰ কেনিবা গ’ল ভূপেন হাজৰিকা ভূপেন হাজৰিকা

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৫০ দশকৰ অসমীয়া চলচ্চিত্ৰ
শ্ৰেণী:১৯৫৯ বৰ্ষৰ চলচ্চিত্ৰ
বাসন্তী পূজা

বাসন্তী পূজা এটা চʼত মাহৰ দুৰ্গা পূজা হয়, যে পশ্চিম বংগ, অসম, অৰুনাচল প্ৰদেশ, ত্ৰিপুৰা, আৰু উৰিষ্যাত অনুষ্ঠিত হয়। বাসন্তী পূজা চৈত্ৰ নৱৰাত্ৰিৰ ষষ্ঠ আৰু দশম দিনত পৰা চলি থাকে। এই পূজা মূল আছিল।

ইতিহাস

Portrayal_of_Durga_Puja_in_Bengal_through_Painting|

যে ৰজা চুৰাথ আছিল, সেই আৰম্ভ কৰিছে। যেতিয়া ৰজা চুৰাথৰ ইয়াৰ ৰাজ্যৰ সমস্যা হৈছিল, তেতিয়া তেওঁ ঋষিসকলৰ সৈতে কিবা এটা কৰিবলৈ ক’লে, ঋষিসকলে তেওঁক ক’লে যে ৰজাই ইয়াৰ সমস্যাৰ পৰা মুক্তি পাবলৈ পূজা কৰিব লাগিব। আৰু সেইটোৱেই, বাসন্তী পূজাৰ ইতিহাস ৰচনা কৰিলে।।

অষ্টমী তিথিত অন্নপূৰ্ণা দেৱী পূজা

মহাষ্টমী, মাসিক দুৰ্গাষ্টমী, দুৰ্গাষ্টমী হ'লে চʼত মাহৰ শুক্লা অষ্টমী তিথিৰ সময়ত অন্নপূৰ্ণা পূজা অনুষ্ঠিত হয়। ভোকৰ ওপৰত আৰ্থিক অৱস্থাৰ বাবে বসন্ত কালত পূজা কৰে। যিহেতু অন্নপূৰ্ণা দেৱী খাদ্যৰ দেৱী আছিল, গতিকে দেৱীক পূজা কৰাৰ সময়ত তেওঁলোকে দুখীয়া মানুহৰ বাবে খাদ্য পাব।

নৱমী তিথিত ৰাম নৱমী

চৈত্ৰ নৱৰাত্ৰিৰ অন্তিম দিনা, আৰু পূজাৰ নৱম দিনা ৰাম নৱমী হয়, যে ৰামৰ জন্মদিন অনুষ্ঠিত কৰে। কিন্তু এই উৎসৱ উত্তৰ প্ৰদেশ, বিহাৰ, পশ্চিমবংগত উদযাপন পালন কৰে।।

বসন্তৰ আৰু শৰতৰ পূজা তুলনা

বাসন্তী পূজা চলে চʼত মাহৰ শুক্লা পক্ষৰ ষষ্ঠী তিথিত পৰা আৰম্ভ কৰে, আৰু অন্তিম তিথি এই মাহৰ শুক্লা পক্ষৰ দশমী তিথিত হয়, মহাষ্টমী দিনত অন্নপূৰ্ণা পূজা চলে, আৰু দশমী দিনৰ পিছত মহানৱমী দিনত কিছুমানে ৰামনৱমী, যে শ্ৰীৰামৰ জন্মদিনত পূজা কৰে।।

alt=Durga_puja_at_tihu_2012|]] তিহুত দুৰ্গা পূজা, ২০১২

কিন্তু, শৰতৰ সময়ত এটা অনুষ্ঠান "মহালয়া" আৰম্ভ হয়, যে বাঙালী মানুহে ৰাতিপুৱা ৪ বজাত, বীৰেন্দ্ৰ কৃষ্ণ ভদ্ৰ আৰু পঙ্কজ কুমাৰ মল্লিকৰ অনাতাঁৰ কাৰ্যসূচী ,"মহিষাসুৰমৰ্দ্দিনী (অন্য নাম:- মহালয়া, চণ্ডীপাঠ)", দেৱী দুৰ্গাক উঠিবলৈ লগাই দিয়ে। ৭ পাছত অসমত মহা ষষ্ঠী দিনত মূৰ্তি আনিবলৈ চেষ্টা কৰে, যে এটা বাহনত থাকে, আৰু ঢাক-ঢোল বজাই বাহনত (ৰখাই দিয়ে যেতিয়া মন্ডপত সোমাই), কিন্তু মা দুৰ্গাক ষষ্ঠী দিনত নিজৰ চেহেৰাক ঢাকি দিয়ে, মহা সপ্তমী দিনত পৰা চলিবলৈ চেহেৰাত নিউজপেপাৰ নহʼলে কাপোৰ লগাই দিয়ে।।

আৰম্ভ দিন, যে মহা সপ্তমী দিনত পূজা চলিবলৈ ৰাতিপুৱা কৰে, ষষ্ঠী তিথিৰ বাবেই এনে হয়।

তথ্যসূত্ৰ
দ্য ফে'চ (অসমীয়া চলচ্চিত্ৰ)

দা ফে'চ (The Face) হৈছে ২০১৪ চনৰ ২৬ ছেপ্টেম্বৰ তাৰিখে মুক্তি লাভ কৰা এখন এক্‌ছনধৰ্মী আৰু ৰোমাণ্টিক অসমীয়া চলচ্চিত্ৰ। 'সন্তোষী মা প্ৰডাক্‌ছন'ৰ বেনাৰত বোলছবিখন প্ৰযোজনা কৰে বৰ্ণালী হাজৰিকাই। পৰিচালক ৰাজীৱ দত্ত আৰু সংগীত পৰিচালনা সুদীপ্ত হাজৰিকাৰ।

কাহিনী

আমাৰ সমাজৰ কিছুমান চেহেৰাই সমাজৰ উন্নতিৰ কাৰণে কাম কৰি আহিছে। এখন সুস্থ নিকা সমাজ গঢ়াই তেওঁলোকৰ লক্ষ্য। কিন্তু আমাৰ সমাজতে কিছুমান ইয়াৰ বিপৰীতধৰ্মী চেহেৰাও আছে যি নিৰন্তৰ সমাজখনক ধ্বংসৰ মুখলৈ ঠেলি দিছে। এই দুই ধৰণৰ চেহেৰাৰ উপস্থিতিত সমাজৰ কেনেধৰণে পৰিৱৰ্তন আহিব পাৰে, তাৰে আধাৰতে বোলছবিখনৰ কাহিনী নিৰ্মাণ কৰা হয়।

অভিনয় শিল্পী

চলচ্চিত্ৰখনত অভিনয় কৰিছে পদ্মৰাগ গোস্বামী, হৃষভ শৰ্মা, নীড়, ৰিমি হাজৰিকা, কল্পনা, সাগৰ, মানস, হিমাংশু, নয়নজ্যোতি আদিয়ে।

কলা-কুশলী

পৰিচালনা - ৰাজীৱ দত্ত
প্ৰযোজনা - বৰ্ণালী হাজৰিকা
কাহিনী/চিত্ৰনাট্য/সংলাপ - পলাশ পৱন
চিত্ৰগ্ৰহণ - পৃথ্বীৰাজ দত্ত, জিতেন বড়ো
নৃত্য নিৰ্দেশনা - গৌতম ৰাভা
সম্পাদনা - ঋতুৰাজ দত্ত
এক্‌ছন নিৰ্দেশনা - প্ৰদীপ, ভবেশ

সংগীত

দা ফে'চ চলচ্চিত্ৰখনৰ সংগীত পৰিচালক সুদীপ্ত হাজৰিকা। গীতসমূহত কণ্ঠদান কৰিছে জুবিন গাৰ্গ, বৰ্ণালী কলিতা, সীমান্ত শেখৰ, প্ৰিয়ংকা ভৰালী, অনামিকা চৌধুৰী, সুদীপ্ত নয়ন আৰু শৰ্মিষ্ঠা গোস্বামীয়ে।

তথ্য সংগ্ৰহ

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
বিজয় অটলুৰি

বিজয়ল্ক্ষী অটলুৰি (; জন্মঃ ১৯৫৬) ভাৰতীয় তথ্য প্ৰণালী সুৰক্ষা আৰু ডাটাবেছ ব্যৱস্থাপনাৰ বিশেষজ্ঞ কম্পিউটাৰ বিজ্ঞানী। তেওঁ নিউৱৰ্কৰ ৰাটজাৰ্ছ বিজনেছ স্কুলৰ ব্যৱস্থাপনা বিজ্ঞান আৰু তথ্য প্ৰণালীৰ অধ্যাপক। অটলুৰি হৈছে ইউনিভাৰ্চিটি অৱ দ্য পিপলৰ কম্পিউটা বিজ্ঞান বিভাগৰ উপদেষ্টা পৰিষদৰ সদস্য।

শিক্ষা

অটলুৰিয়ে ১৯৭৭ চনৰ মে’ মাহত কাকিনাডাৰ জৱাহৰলাল নেহৰু প্ৰযুক্তিবিদ্যা বিশ্ববিদ্যালয়ৰ পৰা ইলেক্ট্ৰনিক্স আৰু যোগাযোগ অভিযান্ত্ৰিকীত প্ৰযুক্তিবিদ্যাত স্নাতক ডিগ্ৰী লাভ কৰে। ১৯৭৯ চনৰ জুন মাহত তেওঁ আই আই টি খড়গপুৰৰ পৰা ইলেক্ট্ৰনিক্স আৰু কমিউনিকেচন ইঞ্জিনিয়াৰিং (কণ্ট্ৰলছ এণ্ড অটোমেচন)ত টেকন’লজিত স্নাতকোত্তৰ ডিগ্ৰী লাভ কৰে। ১৯৯৪ চনৰ মে’ মাহত অটলুৰীয়ে পি.এইচডি. সহ জৰ্জ মেছন বিশ্ববিদ্যালয়ত তথ্য প্ৰযুক্তিবিদ্যাত স্নাতক ডিগ্ৰী লাভ কৰে। তেওঁৰ গৱেষণাৰ শিৰোনাম আছিল বহুস্তৰীয় সুৰক্ষিত ডাটাবেইচত সমকালীন নিয়ন্ত্ৰণ। তেওঁ সুশীল জাজোদিয়াৰ গৱেষণা তত্ত্বাৱধায়ক আছিল৷

কেৰিয়াৰ

১৯৮০ চনৰ আগষ্টৰ পৰা ১৯৮২ চনৰ ডিচেম্বৰলৈ আৰু পুনৰ ১৯৮৩ চনৰ ডিচেম্বৰৰ পৰা ১৯৮৫ চনৰ মাৰ্চলৈকে আচাৰ্য নাগাৰ্জুন বিশ্ববিদ্যালয়ত অটলুৰি‍ প্ৰবক্তা হিচাপে কৰ্মৰত আছিল৷ ১৯৮২ চনৰ ডিচেম্বৰৰ পৰা ১৯৮৩ চনৰ ডিচেম্বৰ মাহলৈ অন্ধ্ৰ বিশ্ববিদ্যালয়ৰ প্ৰবক্তা হিচাপে কৰ্মৰত অটলুৰি ১৯৮৫ চনৰ মাৰ্চৰ পৰা ১৯৯০ চনৰ আগষ্ট মাহলৈ নাগাৰ্জুন বিশ্ববিদ্যালয়ৰ ইলেক্ট্ৰনিকছ আৰু যোগাযোগ আৰু কম্পিউটাৰ ইঞ্জিনিয়াৰিং বিভাগৰ সহকাৰী অধ্যাপিকা হিচাপে কৰ্মৰত আছিল।

অটলুৰি ২০০৭ চনৰ ফেব্ৰুৱাৰী মাহৰ পৰা ২০১১ চনৰ ফেব্ৰুৱাৰীলৈকে কম্পিউটাৰ ছিকিউৰিটি ডিভিজন, চিষ্টেমছ এণ্ড নেটৱৰ্ক ছিকিউৰিটি গ্ৰুপৰ নেচনেল ইনষ্টিটিউট অৱ ষ্টেণ্ডাৰ্ডছ এণ্ড টেকন'লজি ইনফৰ্মেচন টেকন'লজি লেবৰেটৰীত কম্পিউটাৰ বিজ্ঞানী আছিল৷ ২০১১ চনৰ ছেপ্টেম্বৰৰ পৰা ২০১৩ চনৰ ছেপ্টেম্বৰ মাহলৈকে তেওঁ নেচনেল ছায়েন্স ফাউণ্ডেশ্যন বিভাগৰ তথ্য আৰু বুদ্ধিমত্তাসম্পন্ন ব্যৱস্থা, তথ্য সংহতি আৰু তথ্যবিজ্ঞান আৰু সুৰক্ষিত আৰু বিশ্বাসযোগ্য চাইবাৰস্পেচ বিভাগৰ এগৰাকী প্ৰগ্ৰেম ডাইৰেক্টৰ হয়।

তথ্যসূত্ৰ

শ্ৰেণী:একবিংশ শতিকাৰ ভাৰতীয় বিজ্ঞানী
শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
হেৰেম পেণ্ট

]]ৰ বাবে অংকন কৰা, মাৰ্চ ১৯১১। তেতিয়াৰ নতুনকৈ ফেশ্বনেবল ‘হেৰেম’ লুক পিন্ধা এগৰাকী পশ্চিমীয়া মহিলা, যদিও পশ্চিমীয়া দেশত এই ষ্টাইলটোৱে দীৰ্ঘম্যাদীভাৱে থাকিব নোৱাৰিলে।

হেৰেম পেণ্ট বা হাৰেম ট্ৰাউজাৰ বেগী, গোৰোহাত পৰা দীঘল পেণ্ট। আৰম্ভণিতে এই শৈলীক হাৰেম স্কাৰ্ট বুলিও কোৱা হৈছিল। ই মধ্যপ্ৰাচ্যৰ কাপোৰৰ শৈলী, বিশেষকৈ শ্বালভাৰ (তুৰ্কী ট্ৰাউজাৰ)ৰপৰা অনুপ্ৰাণিত হৈ তথাকথিত 'হেৰেম পেণ্ট/স্কাৰ্ট'ক ১৯১০ চনৰ আশে-পাশে পল প’ইৰেটৰ দৰে ডিজাইনাৰসকলে পশ্চিমীয়া ফেশ্বনত প্ৰৱৰ্তন কৰে। তেওঁৰ "ষ্টাইল চুলটেন"ৰ ভিতৰত আছিল জুপ-কুলোট বা হেৰেম পেণ্ট, যিটো ভৰিৰ তলডোখৰ দুখন ভৰিৰ গোৰোহাত বান্ধি থোৱা হৈছিল। হাৰেম স্কাৰ্ট/পেণ্টৰ বিকল্প নামসমূহৰ ভিতৰত আছিল জুপে-চুলটান (চুলতান স্কাৰ্ট), আৰু জুপে-পেণ্টালন (ট্ৰাউজাৰ-স্কাৰ্ট)। জিন পেকুইনৰ দৰে আন ডিজাইনাৰসকলৰ তীব্ৰ সমালোচনাৰ সত্ত্বেও যিয়ে বিশেষভাৱে সমালোচনা কৰিছিল যে কেনেকৈ হেৰেম পেণ্ট গোৰোহাত টেপাৰ নহয়, তললৈ নামি যায় (হবল স্কাৰ্টৰ দৰে নহয়), লক্ষ্য কৰা হৈছিল যে পেকুইনৰ নিজৰ সংগ্ৰহসমূহে নতুন শৈলীৰদ্বাৰা প্ৰভাবিত হোৱাৰ লক্ষণ দেখুৱাইছিল। আৰু সেই সময়ত এনে শৈলীৰ ডিজাইন কৰাৰ কৃতিত্ব তেওঁৰ সহযোগী ক'টুৰিয়াৰ ব'ৰ্নিচেকো দিয়া হয়।

২০ শতিকাৰ শেষৰফালে

২০ শতিকাৰ শেষৰ ফালে ১৯৮০ চনত হাৰেম পেণ্ট পুনৰ ফেশ্বনলৈ আহিছিল, তেতিয়া সেইবোৰক 'সাজ-পোছাক' বুলি স্মৰণ কৰা হৈছিল। ১৯৮০ চনৰ শেষৰ ফালে জনপ্ৰিয় কৰা হেৰেম পেণ্টৰ এটা সংস্কৰণ, এম চি হামাৰে উদ্ভাৱন কৰিছিল বাবে
হামাৰ পেণ্ট নামেৰে জনাজাত হৈ পৰিল।

সমসাময়িক হাৰেম পেণ্ট

হেৰেম পেণ্ট সাধাৰণতে প্লিটেড স্কাৰ্টৰ সৈতে পিন্ধা হয়—এইটো চুটি স্কাৰ্ট যিয়ে হেৰেম পেণ্টৰ ওপৰৰ অংশটো ঢাকি ৰাখে। বেলি ডান্সিঙত হেৰেম পেণ্ট আৰু প্লিটেড স্কাৰ্ট দুয়োটা ব্যৱহাৰ কৰা হয়। ভাৰতত ধুতিৰ বাবেও কেতিয়াবা হাৰেম পেণ্ট ব্যৱহাৰ কৰা হয়।

তথ্যসূত্ৰ

শ্ৰেণী:বস্ত্ৰ
বাছাজাউন

বাছাজাউন (ইংৰাজী: Basajaun, স্ত্ৰী: বাছান্দেৰে (basandere)) বাস্ক পৌৰাণিক কাহিনীত বৰ্ণিত এবিধ অৰণ্যত বাস কৰা বিশাল, নোমাল মানৱসদৃশ ৰহস্যময় জীৱ। বাস্ক ভাষামতে এই শব্দটোৰ অৰ্থ হৈছে “কাঠৰ ভগৱান”৷

টেনা, আন্সো আৰু ব্ৰ'ট' উপত্যকাতো এই জীৱটো থাকে বুলি আৰাগ'নিজ পৌৰাণিক কাহিনীত পোৱা যায়। তাত তেওঁলোকে ইয়াক বাছাজাৰাউ, বনজাৰাউ বা বছনেৰাউ বুলি কয়।

কিছুমান লেখকৰ মতে

শ্ৰেণী:কিংবদন্তিমূলক জীৱ